**Projektas**

 **KAZLŲ RŪDOS SAVIVALDYBĖS TARYBA**

 **SPRENDIMAS**

**DĖL KAZLŲ RŪDOS SAVIVALDYBĖS 2024 METŲ BIUDŽETO TVIRTINIMO**

2024 m. vasario d. Nr. TS

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 1 punktu, 15 straipsnio 2 dalies 12 punktu, 65 straipsnio 3 dalimi, Lietuvos Respublikos biudžeto sandaros įstatymo 2 straipsnio 18 dalimi, 8 straipsnio 2 dalimi, 23 ir 26 straipsniais, Lietuvos Respublikos fiskalinės sutarties įgyvendinimo konstituciniu įstatymu, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu Kazlų Rūdos savivaldybės taryba n u s p r e n d ž i a:

1. Patvirtinti:

1.1. Kazlų Rūdos savivaldybės 2024 metų biudžeto pajamas – 22 559,3 tūkst. Eur (1 priedas ir jo 1, 2 priedai), iš jų:

1.1.1. Kazlų Rūdos savivaldybės 2024 metų pradžios likutį, skirtą paskirstymui – 976,2 tūkst. Eur,

1.1.2. Kazlų Rūdos savivaldybės 2024 metų finansinių įsipareigojimų prisiėmimo (skolinimosi) pajamas – 614,1 tūkst. Eur;

1.2. Kazlų Rūdos savivaldybės 2024 metų biudžeto asignavimų paskirstymą pagal asignavimų valdytojus, veiklos programas ir priemones – 22 559,3 tūkst. Eur (2 priedas ir jo 1–3 priedai), iš jų: savarankiškoms funkcijoms vykdyti (prieduose vartojamas sutrumpinimas SB) – 12 088,2 tūkst. Eur; tikslinėms funkcijoms vykdyti (prieduose vartojamas sutrumpinimas TD) – 8 744,0 tūkst. Eur; Europos Sąjungos ir bendrojo finansavimo bei kitos tarptautinės finansinės paramos lėšoms įsisavinti (prieduose vartojamas sutrumpinimas ES) – 100,0 tūkst. Eur; kitoms programoms vykdyti (prieduose vartojami sutrumpinimai: specialiosioms programoms vykdyti SP, biudžetinių įstaigų gautoms pajamoms panaudoti BĮP) – 1 013,0 tūkst. Eur; skolintoms lėšoms įsisavinti (prieduose vartojamas sutrumpinimas SK) – 614,1 tūkst. Eur.

2. Nustatyti, kad:

2.1. Kazlų Rūdos savivaldybės administracijos neformaliojo švietimo programos įgyvendinimą vykdo ir tam skirtas mokymo lėšas naudoja viešoji įstaiga Kardokų gamtos mokykla (01 Žinių visuomenės, kultūrinio ir sportinio aktyvumo skatinimo programa);

2.2. Kazlų Rūdos savivaldybės administracijos bendrojo ugdymo programos įgyvendinimą vykdo ir tam skirtas mokymo lėšas naudoja viešoji įstaiga Kazlų Rūdos Valdorfo progimnazija ir viešoji įstaiga Kardokų gamtos mokykla (01 Žinių visuomenės, kultūrinio ir sportinio aktyvumo skatinimo programa);

2.3. Kazlų Rūdos savivaldybės administracijos 06 „Socialinės paramos plėtojimo ir visuomenės sveikatinimo“ programos priemonę „Socialinės paramos mokiniams (už maisto produktus) teikimo organizavimas ir administravimas“ vykdo ir tam skirtą tikslinę dotaciją naudoja viešoji įstaiga Kazlų Rūdos Valdorfo progimnazija ir viešoji įstaiga Kardokų gamtos mokykla;

2.4. Kazlų Rūdos savivaldybės 2024 metais planuojama metinė įsiskolinimų (mokėtinų sumų, išskyrus sumas paskoloms grąžinti) pokyčio suma – 0 tūkst. Eur;

2.5. Savivaldybės administracija biudžeto gautas viršplanines pajamas pirmiausia naudoja įsiskolinimui už suteiktas paslaugas, atliktus darbus ir įsigytas prekes padengti;

2.6. Savivaldybės administracija LR Vyriausybės nustatyta tvarka skolinasi lėšas laikydamasi LR Seimo patvirtintų skolinimosi limitų;

2.7. Biudžetinės įstaigos savo vardu negali prisiimti jokių skolinių įsipareigojimų pagal įsipareigojamuosius skolos dokumentus.

3. Įpareigoti 2 priede nurodytus savivaldybės biudžeto asignavimų valdytojus:

3.1. ne vėliau kaip per 15 darbo dienų patvirtinti savo įstaigos programų sąmatas pagal finansavimo šaltinius, funkcinės ir ekonominės klasifikacijos straipsnius ir pateikti Kazlų Rūdos savivaldybės administracijos Finansų skyriui;

3.2. užtikrinti paskirtų asignavimų naudojimo teisėtumą, ekonomiškumą, efektyvumą ir rezultatyvumą;

3.3. analizuoti įsiskolinimų priežastis ir iš patvirtintų asignavimų skirti lėšas įsiskolinimams padengti.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška